open-index/open-wikipedia-markdown huggingface dataset:
Orrefors Kosta Boda

**Orrefors Kosta Boda AB** is 'n Sweedse onderneming wat gevorm is nadat die vroeër selfstandige glasfabrieke Orrefors, Kosta, Boda en Åfors in die sogenaamde "Glasryk" van die Suid-Sweedse provinsie Småland saamgesmelt het. Die onderneming maak sedert 2005 deel uit van die Sweedse *New Wave Group AB*. 

## Orrefors-glasfabriek 
duimnael|Orrefors, Sven Palmqvist "Fuga"
duimnael|Orrefors, kristalglasskottel
duimnael|Kosta Boda, Anna Ehrner, "Line"
*Orrefors glasbruk* is in die munisipaliteit Nybro in die historiese provinsie Småland geleë. Die glasfabriek is in 1898 gestig, maar het reeds sedert 1726 as ystersmeltery bestaan. Toe die verwerking van ystererts nie meer winsgewend was nie, het die onderneming oorgeskakel na die vervaardiging van glas vir geneeskundige en tegniese doeleindes asook glas vir huishoudelike gebruik. Vanaf 1914 is ook kristalglas vervaardig. 

Danksy die kunstenaars Simon Gate (wat tussen 1916 en 1945 by Orrefors werksaam was) en Edward Hald (wat tussen 1917 en 1978 by die glasfabriek werksaam was) het Orrefors tydens die Eerste Wêreldoorlog tot 'n glasvervaardiger van wêreldfaam ontwikkel. Gate en Halde het innovatiewe tegnieke soos *Graal* (waarby 'n halfverwerkte glasvorm met verskillende verflae deur middel van 'n sandstraal of slypwerk met kunsvolle ornamente versier is) en *Ariel*. In 1954 het Sven Palmqvist (1906-1984) sy skottelreeks *Ariel* bekend gestel waarby glas vir die eerste keer gesentrifugeer is.

## Kosta-glasfabriek 
*Kosta glasbruk* is in die munisipaliteit Lessebo geleë. Die glasfabriek, wat in 1742 deur Anders *Ko*skull en Georg Bogislaus *Sta*ël von Holstein gestig is, is die oudste van sy soort wat nog steeds bestaan. Die fabriek se naam is saamgestel uit die beginletters van die stigters se vanne. Aanvanklik het Kosta venster- en bottelglas vervaardig. Teen die einde van die 19de eeu het die fabriek met sy geslypte glas bekendheid verwerf. Beduidende glaskunstenaars was onder meer Edward Dahlskog (1894-1950) en Vicke Lindstrand (1904-1983).

Kosta het in 1990 met die Boda-glasfabriek saamgesmelt. Die *Kosta glascenter* en 'n fabriekswinkel is vandag toeriste-trekpleisters.

## Boda-glasfabriek 
*Boda glasbruk* is in 1864 in die munisipaliteit Emmaboda gestig. Aanvanklik het Boda eenvoudige glasprodukte vervaardig, maar later ook geslypte kristalglas aangebied. Die fabriek het in die 1960's bekendheid verwerf met werke van Erik Höglund en Signe Persson-Melin, later ook Ana Ehrner. 

## Åfors-glasfabriek 
Die huidige *Orrefors Kosta Boda AB* sluit ook die klein glasfabriek *Åfors glasbruk* in wat in 1876 deur Carl-Albert Fagerlund in Åfors, 'n dorp in die munisipaliteit Emmaboda, gestig is. Hier is aanvanklik glas vir huishoudelike gebruik vervaardig. In die vroeë 1960's het die egpaar Bertil Vallien en Ulrica Hydman-Vallien begin om innovatiewe glaskunswerke te skep. 

## Verwysings 
## Eksterne skakels 
* *Orrefors glasbruk*
* *Kosta Boda glasbruk*
* *Åfors glasbruk*
Islay

**Islay** (; , ) is 'n Skotse eiland en is die mees suidelike eiland van die Binne-Hebride. Dit staan ook as "Die Koningin van die Hebride" (*The Queen of the Hebrides* of *Banrìgh nan Eilean*) bekend. Dit is in Argyll, net wes van Jura en omtrent 25 myl noord van die Ierse kus, wat op 'n helder dag van die eiland af sigbaar is. 'n Boorling van Islay word 'n *Ìleach*, uitgespreek , genoem en die meervoud is *Ìlich*: Skots-Gaelies is in 1991 nog deur 'n derde van die eilandbevolking gepraat. Die eiland se hoofstad is Bowmore, bekend vir sy whiskystokery en kenmerkende ronde Kilarrow Parish Church. Port Ellen is die grootste nedersetting.

Islay is die vyfde grootste Skotse eiland en die sesde grootste eiland om Brittanje.

Islay het net meer as drieduisend inwoners. Dit het 'n oppervlak van net meer as 600 vierkantkilometer. Die eiland se hoof nywerhede is moutwhiskystokery, en toerisme wat grootliks gegrond is op whisky en voëlkyk.

Die eiland is die tuiste van talle voëlspesies en is die hele jaar 'n gewilde bestemming, vernaamlik in Februarie om 'n groot kolonie *witwangganse* te sien. Voëls plaaslik aan die eiland sluit in *alpekraai (Pyrrhocorax pyrrhocorax)*, *vleivalk (Circus cyaneus)*, *bonttobie*, *witborskormorant* en talle *steltlopers*.

Islay se klimaat is baie keer meer gematig as dié van die Skotse vasteland as gevolg van die Golfstroom.

## Verwysings
Cumacea

Die **Cumacea** is 'n orde uit die klas wat bekend staan as die Malacostraca. Cumacea is klein ongewerwelde krefies met twee lyfsegmente en vele pote. Hulle het koudele in hul monde en gevurkte sterte. Daar is byna 1600 spesies bekend.

## Verwysings
Seattle

**Seattle** is die 23ste grootste stad in die Verenigde State van Amerika en die grootste stad in die deelstaat Washington met 'n bevolking van meer as 700&nbsp;000 (sy inwoners word in Engels *Seattleites* genoem), geleë aan die Puget Sound-seestraat in die Pasifiese Noordweste. Die stad word omring deur water, bergpieke en immergroen bosse. Parke en ander groen ruimtes in die stadsgebied beslaan 'n oppervlakte van duisende hektaar.
duimnael|links|'n Lugfoto van Lake Union, 'n varswatermeer in die stadsgebied wat deel uitmaak van die *Lake Washington Ship Canal*
Baie groot ondernemings uit die tegnologiebedryf het hulle hoofkwartiere in Seattle en sy metropolitaanse gebied, waaronder Microsoft en Amazon. Die futuristiese *Space Needle* ("Ruimtenaald"), 'n uitsig- en restauranttoring met 'n hoogte van 184 meter wat ter geleentheid van die wêreldtentoonstelling van 1962, die *Century 21 Exposition*, opgerig is, is die bekendste baken van Seattle met jaarliks een miljoen besoekers. Die toring is in 2018 gerenoveer.

## Ekonomie 
Van die grootste vervaardingingsaanlegte van Boeing se vliegtuie in net buite Seattle geleë. 

Dit is die geboorteplek van Grunge Musiek, Starbucks en Amazon.com.

## Vervoer 
### Lughawe 
Die meeste nasionale en internasionale besoekers kom by die *Sea-Tac International Airport* aan wat 14 myl suid van Seattle geleë is en sedert sy opening in 1944 die metropolitaanse gebied van Seattle en Tacoma bedien. 'n Openbare vervoerdiens na die middestad word deur *Link Light Rail* verskaf. Die rit neem sowat veertig minute.

Daar is nog twee kleiner lughawens in die omgewing. King County Internasionale lughawe, ook bekend as Boeing Field, en vyf myl suid van die middestad geleë, was tot 1944 Seattle se hooflughawe. Tans word dit deur kleiner lugrederye soos Kenmore Air bedien wat vlugte na bestemmings in ander dele van Washington bied, terwyl lugvrag ook hier gehanteer word. 

Paine Field, noord van Seattle in Everett geleë, is 'n klein lughawe vir privaatvliegtuie. Dit word ook deur 'n nabygeleë aanleg van die vliegtuigvervaardiger Boeing gebruik.

## Sien ook 
* Kougommuur
* Universiteit van Washington

## Verwysings
Indiana

**Indiana** (Engels: *State of Indiana*) is 'n deelstaat in die midweste van die Verenigde State van Amerika met byna 6,5 miljoen inwoners. Sy hoofstad en grootste stad is Indianapolis. Indiana word in die noorde deur Michigan, in die ooste deur Ohio, in die suide deur Kentucky, in die weste deur Illinois, en in die noordweste deur die Michiganmeer begrens.

Indiana se bynaam is *Hoosier State*. Die etimologie van die woord "Hoosier" is onbekend.

## Eksterne skakels 
;Toerisme
----
* *Visit Indiana*
;Geskiedenis
----
* *Indiana Historical Society*
Ankara

**Ankara** (Turks: [ˈaŋkaɾa], ; vroeër bekend as **Angora**) is sedert 1923 die hoofstad van Turkye en die tweede grootste stad naas Istanboel. Die stad het in 2021 'n bevolking van 5&nbsp;156&nbsp;573 en van 5&nbsp;747&nbsp;325 in die metropolitaanse gebied gehad.

Ankara is ook die hoofstad van die gelyknamige provinsie. In 1923 is Izmir die tweede grootste stad van die land, maar oor die jare is die stad deur Ankara ingehaal wat bevolking betref.

Vanaf 1920 was Ankara die hoofkwartier van Atatürk, die stigter van die huidige Republiek Turkye. Sedert die stigting van die Republiek in 1923 is die stad die hoofstad van Turkye, wat Istanbul (eens die Bisantynse hoofstad Konstantinopel) vervang het ná die val van die Ottomaanse Ryk. Ankara is 'n belangrike kommersiële en industriële sentrum, geleë op die kruispad van Turkye se pad- en spoornetwerke. Die stad het sy naam te danke aan die wol wat van angorakonyne ("angorawol"), angorabokke ("bokhaar") en die angorakat kom.

Die area is ook bekend vir sy pere, heuning en muskaatdruiwe. Alhoewel dit in een van die droogste streke van Turkye geleë is en deur steppe-plantegroei omring is, kan Ankara steeds as 'n "groen stad" beskou word in terme van die hoeveelheid groen per inwoner.

Ankara is 'n baie ou stad met verskeie Hetitiese, Frigiese, Hellenistiese, Romeinse, Bisantynse en Ottomaanse argeologiese oorblyfsels. Die historiese sentrum van die stad is geleë op 'n 150&nbsp;m rotsagtige heuwel op die linkeroewer van die Ankara Çayı. Op die heuwel is nog 'n paar ruïnes van antieke Romeinse en Ottomaanse argitektuur. Die opvallendste is die Augusteum, wat die Monumentum Ancyranum met die inskripsies van *Res gestae divi Augusti* bevat.

Ankara het 'n uitgebreide metronetwerk en is die tuiste van baie universiteite sowel as die Turkse militêre akademie. Die stad is op 'n gemiddelde hoogte van 938 meter bo seespieël geleë.

## Geskiedenis 
In die klassieke oudheid is Ankara "Ancyra" genoem, en in 'n later tydperk "Angora". Destyds was die stad bekend vir die wol van langhaarbokke, die angorabokwol of *bokhaar.* Die stad het nog baie Romeinse en Bisantynse oorblyfsels.

Volgens 'n antieke legende is Ankara in die 9de eeu v.C. deur koning Midas gestig. Ná 278 v.C. het dit die hoofstad van die Galasiërs geword met die streek Galasië wat na hulle vernoem is. In 621 n.C. is Ankara deur die Arabiere ingeneem. Nie lank daarna nie het die Bisantyne die stad herower. In die 13de eeu het die Turkse Seldjoeks oorgeneem. In 1919 het Atatürk die stad gekies as die hoofkwartier vir die weerstandsbeweging wat hy in die Turkse Vryheidsoorlog gelei het. In 1923 het Ankara die hoofstad van die nuwe Republiek Turkye geword.

## Verwysings 
## Eksterne skakels 
*  
*  Amptelike webwerf van die Munisipaliteit van Ankara
*  Amptelike webwerf van die Goewerment van Ankara
Roeslana

**Roeslana Stepaniwna Lizjitsjko** (Oekraïns: Руслана Степанівна Лижичко; gebore 24 Mei 1973, Lwif), bekend as **Roeslana** of **Ruslana**, is 'n Oekraïense sangeres, danseres, musiekvervaardiger, komponis en politikus. Sy is 'n wenner van die World Music Awards en die Europese musiekkompetisie Eurovision 2004. Van haar musiek is gebaseer op die kultuur van die Hoetsoels, 'n bergvolk van die Karpate.

## Diskografie 
* *Мить весни. Дзвінкий вітер* (Afrikaans: *Die oomblik van die lente*, 1996)
* *Останнє різдво 90-x* (Afrikaans: ''Die Finale Kersfees van 1990's*, 1999)
* *Найкраще* (Afrikaans: *Die Beste*) (2001)
* *Добрий вечір, тобі…* (Afrikaans: *Goeie naand*, 2002)
* *Дикі Танці* (Afrikaans: *Wilde Danse*, 2003)
* *Wild Dances* (in Engels, 2004)
* *Wild Dances (New Year Edition)* (2005)
* *Wild. Club'in* (2005)
* *Амазонка* (Afrikaans: *Die Amasone*, 2008)
* *Wild Energy* (in Engels, 2008)
* *My Boo! (Together!)'' (in Engels, 2013)

## Eksterne skakels 
* Amptelike webwerf    
* YouTube-kanaal  
* fanclub.ruslana.ua   
* RuslanaTV  
* Ruslana — the best of Eurovision
Missouri

**Missouri** (Engels: *State of Missouri*) is 'n deelstaat in die midweste van die Verenigde State met 'n bevolking van 6,1 miljoen. Die hoofstad is Jefferson City en die grootste stad is Kansas City. St. Louis is die grootste metropolitaanse gebied. 

Missouri is die 24ste deelstaat wat tot die Unie toegelaat is. Missouri word in die noorde deur Iowa, in die ooste deur Illinois en Kentucky, in die suide deur Arkansas, en in die weste deur Kansas en Nebraska begrens.

Missouri se bynaam is *The Show-Me-State*.

## Eksterne skakels 
;Toerisme
----
* *Visit Missouri*
;Geskiedenis
----
* *The State Historical Society of Missouri*
Iowa

**Iowa** (Engels: *State of Iowa*) is 'n deelstaat in die midweste van die Verenigde State van Amerika met 'n bevolking van rofweg 3,2 miljoen. In 1846 is Iowa as die 29ste deelstaat tot die Unie toegelaat. Sy hoofstad en grootste stad is Des Moines. Dit word in die noorde deur Minnesota, in die ooste deur Wisconsin en Illinois, in die suide deur Missouri, en in die weste deur Suid-Dakota en Nebraska begrens.

Iowa se byname is *The Hawkeye State* en *The Tall Corn State*.
duimnael|links|Prairie Sunset - Sononder in die Grasvlakte
duimnael|links|Mississippi naby Lansing
[duimnael|links|[Mississippi-rivierboot in Bellevue]]
duimnael|links|Sioux City-kunsmuseum:John Himmelfarb se *Trucks. Penelope Awaiting Her Chamberlain* (2013)Chevrolet-plaaslorrie van 1946 met voorwerpe wat êrens gevind is
duimnael|links|'n Lugaansig van Des Moines
duimnael|links|'n Stylvolle watertoring: Stanton Coffee Pot

## Eksterne skakels 
;Toerisme
----
* *Travel Iowa*
;Geskiedenis
----
* *State Historical Society of Iowa*
;Fotoverslae
----
* ''The Guardian, 26 Augustus 2020: The Guardian picture essay - Iowa's farmers count the cost of a rare storm – photo essay''
Skeer

[duimnael|regs|250px|'n Skeer in vlak seewater net voor die eiland Krøttøy in [Noorweë|Noord-Noorweë.]]
[duimnael|regs|250px|'n Lugfoto van 'n skeermeer in [Naantali, Finland.]]
duimnael|regs|250px|'n Skeerkus in Suid-Noorweë.

Die term **skeer** verwys na 'n meestal klein, onbewoonde rotseiland wat gedurende die Ystydperke in bepaalde gebiede van die Noordelike Halfrond, veral Skandinawië, Skotland, Kanada en die Verenigde State gevorm is toe yslae vanuit die binneland uitgebrei en rotsmassas langs die kusgebiede oorstroom en afgeslyp het. Sodoende het skere hul kenmerkende, afgeronde vorm gekry.

## Etimologie 
Die term skeer is afgelei van die Oud-Noorse *sker*, letterlik "'n rots in die see", en kom in alle Skandinawiese tale (en in Fins) voor (Yslands en Faroëes: *sker*, Noors: *skjær* en *skjer*, Sweeds: *skär* en Fins: *kari*). Die term is via Skots ook in Engels ontleen (*skerry*) en kom daarnaas ook in Skots-Gaelies voor (*sgeir*).

Groter eilandgroepe, wat uit skere bestaan, word in Skandinawië *skärgård* (Sweeds), *skjærgård* (Noors en Deens) en *saaristo* (Fins) genoem (letterlik "skeretuin").

## Wetenskaplike indeling en ontstaan 
Binne die studieveld van geomorfologie word skere saam met die holme - groter, dig begroeide eilande - by die sogenaamde *roches moutonnées* gereken, 'n oorkoepelende vakterm vir rotsagtige landskapsvorme wat as gevolg van glasiale erosie ontstaan het. Net soos fjorde is die uitgestrekte skerekuste gedurende die Ystydperke gevorm. Ná die afsmelting van groot ysmassas het die rotsformasies, wat net soos die res van die land onder die swaar gewig geswig het, in die loop van die laaste 10&nbsp;000 jaar weer begin rys en as klein rotseilandjies bo die seevlak verskyn. Hierdie geologiese proses van landopheffing duur byvoorbeeld in Skandinawië nog steeds voort sodat die eilandjies aanhou groei. Groter skere beslaan oppervlaktes van enkele vierkante kilometer.
Lughawe Dong Hoi

**Lughawe Dong Hoi** (Viëtnamees: *Sân bay Đồng Hới* of *Cảng hàng không Đồng Hới*) is 'n lughawe in Viëtnam. Die lughawe lê 6 km noord van Dong Hoi, in die provinsie Quang Binh en is die tuiste van die Viëtnamese lugredery, Vietnam Airlines. 

duimnael|links|Lughawe Dong Hoi
Die lugawe was in die 1930's deur die Franse kolonialiste gebou om tydens die eerste Indo-Chineese oorlog te gebruik, en is later deur Noord-Viëtnam opgegradeer as lugbasis vir die Viëtnamese oorlog. Op 30 September 2004 is begin met 'n herkonstruksie van die lughawe wat tot 2006 sou duur, maar die lughawe is eers op 18 Mei 2008 in gebruik geneem met die eerste vlug vanaf Hanoi se Noi Bai Internasionale lughawe.

## Verwysing 
## Eksterne skakels 
* Opening van die Dong Hoi lughawe.
Peggy Nadramia

**Peggy Nomeupau Nadramia** is 'n Amerikaanse redakteur van tydskrifte en 'n administrateur van die Kerk van Satan waar sy tans ook die amp van Hoëpriesteres beklee. Haar amptelike titel is Magistra Nadramia. 

Sy is op 30 April 2002 deur die vroeëre Hoëpriesteres Blanche Barton benoem en het reeds sedert Mei 2001 as Magistra Templi Rex gedien.

## Aanhaling 
:"... *ons* sal definieer wat 'n Satanis is, nie Bob Larson of enige ander buitestander, Christen of ander, nie. Ons is die eerste groep in die geskiedenis van die mensdom wat onder daardie titel verenig en dit gebruik het om na onsself te verwys; ons is die argivarisse van die Sataniese geskiedenis en die oppassers van Sataniese filosofie, en ons sal nie toelaat dat ander mense Sataniste of Satanisme definieer, afbaken of kategoriseer nie." —Peggy Nadramia, in *The Black Flame* (volume 5, nommers 1 & 2)

## Werke 
**Narcopolis & Other Poems* (red.) (Hell's Kitchen Productions, , November 1989), 'n antologie van grieselige digkuns wat deur verskeie kunstenaars van illustrasies voorsien is 

## Eksterne skakels 
*Teks van Nadramia se benoeming as Magistra Templi Rex
*My Dark, Satanic Love deur Magistra Nadramia
*Satanism, Nazism and Fascism deur Peggy Nadramia
Groote Schuur-hospitaal

duimnael|Die ou hoofgebou van die Groote Schuur-hospitaal, 2007.
duimnael|Voorkant van die hospitaal, 2012.
duimnael|Aanwysing van die plek waar die eerste hartoorplanting gedoen is.

Die **Groote Schuur-hospitaal** (afkorting: "GSH", die hospitaal staan in die omgangstaal ook as "Grooties" bekend) is 'n groot staatsbeheerde akademiese hospitaal wat teen die hange van Duiwelspiek in Kaapstad (provinsie Wes-Kaap, Suid-Afrika) geleë is. Die hospitaal is op 31 Januarie 1938 amptelik geopen en het veral danksy die baanbrekende werk van prof. Chris Barnard en sy span, wat hier in 1967 die eerste menslike hartoorplantingsoperasie uitgevoer het, wêreldberoemd geword.

Groote Schuur is die akademiese hospitaal van die Mediese Skool van die Universiteit van Kaapstad wat tersiêre pasiëntesorg en akademiese opleiding in alle belangrike gesondheidsdissiplines aanbied. Die hospitaal is in 1984 aansienlik uitgebrei en van twee nuwe vleuels voorsien. Die ou hoofgebou huisves tans verskeie akademiese kliniese departemente asook 'n museum wat die eerste hartoorplantingsoperasie behandel wat op die pasiënt Louis Washkansky uitgevoer is.

Die hospitaal beskik oor 867 beddens. In November 2007 was meer as 500 dokters, 1&nbsp;300 verpleegsters en 250 mediese spesialiste aan die Groote Schuur-hospitaal verbonde.

## Geskiedenis 
Die Groote Schuur-hospitaal het sy ongewone naam aan 'n pakhuis van die Nederlandse Oos-Indiese Kompanjie te danke wat in 1657 op die perseel van die huidige hospitaal opgerig is. Die naam van die landgoed in die huidige voorstad Rondebosch, waar die skuur gebou is, is in 1812 verander na *De Groote Schuur*.

In 1891 het Cecil John Rhodes die landgoed gekoop. Rhodes het sy woning met al sy meubels en dele van sy grond later aan die Suid-Afrikaanse regering bemaak om as woning vir toekomstige eerste ministers te dien. Die res van die landgoed is aan die owerhede nagelaat "vir die gemeenskap".

Die oorspronklike Groote Schuur-hospitaal is op 31 Januarie 1938 amptelik ingewy deur die eerste goewerneur-generaal van die Unie van Suid-Afrika, sir Patric Duncan. Die heel eerste pasiënt van Groote Schuur was die 13-jarige William Keene, wat nog op die openingsdag met 'n gebreekte been en beseerde hand opgeneem is nadat sy fiets deur 'n motor omgery is.

In 1971 is die vierde hart-longoorplanting in die wêreld by Groote Schuur gedoen.

## Verwysings 
## Eksterne skakels 
*  Die Groote Schuur-hospitaal se amptelike webwerf
*  Heart of Cape Town Museum
Bevellyn

duimnael|regs|250px|'n DOS-opdraglyn.
duimnael|regs|250px|Die "pause"-bevel word uitgevoer.

Sommige rekenaars en rekenaarprogramme bied aan gebruikers 'n **opdrag-** of **bevellyn** (Engels: *Command Line*) waarop bevele met behulp van 'n sleutelbord ingetik kan word vir uitvoering. Nadat die opdrag uitgevoer is, kry die gebruiker weer die kans om 'n volgende bevel op die opdraglyn in te sleutel. Die proses hou aan tot die gebruiker al die nodige take uitgevoer het, waarna die aparaat afgeskakel of die program beëindig word.

Bedryfstelsels soos DOS (command.com) en Unix (bash) maak algemeen van opdraglyne gebruik. Naas bedryfstelsels is daar ook ander programme wat met 'n bevellyn kan werk. Die FTP-kliënt en die Telnet-kliënt van Microsoft in Windows 2000 en Windows XP gebruik byvoorbeeld opdraglyne. Linux het ook talle opdraglyn-programme.

'n Opdrag of bevel word tipies met die 'Enter'-sleutel afgesluit, terwyl sommige programme vereis dat bevele met 'n punt of kommapunt afgesluit moet word. So 'n opdrag kan byvoorbeeld 'n opdrag vir die bedryfstelsel wees, of die naam van 'n program wat afgeskop moet word. Allerlei opsies kan saam met bevele gegee word om die uitvoering daarvan te beïnvloed. Om agter te kom watter bevele en opsies beskikbaar is, word 'n hulp-bevel gewoonlik beskikbaar gestel. So 'n bevel is tipies: "help", "info", "man" of "?".

'n Program wat reageer op bevele is eenvoudig om te programmeer. Dit word dikwels gebruik tydens die ontwikkeling van apparate en programme, en word soms ook gebruik as elektroniese aparte gediens moet word. Programme met opdraglyne kan ook maklik geoutomatiseer word deur 'n reeks opdragte saam te groepeer in 'n skrip wat gesamentlik volgens skedule uitgevoer kan word.
MediaWiki

**MediaWiki** is 'n sagtewareprogram waarmee 'n wiki-tipe webwerf mee opgestel kan word.
Wikipedia (die webwerf) en sy Wikimedia susterprojek loop ook op die vrye sagteware.

Magnus Manske was die oorspronklike outeur van die sagteware. Dit is geskryf in die PHP programmeertaal en gebruik onderliggend 'n MySQL of PostgreSQL relasionele databasis. Die sagteware is vrygestel onder die GPL-lisensie. 

Verskeie andere projekte gebruik ook die sagteware:
* Uncyclopedia
* Consumerium
* Recyclopedia
* SourceWatch
* Wikitravel
* Wikia

## Sien ook 
* IpbWiki - Integrasie tussen die *Invision Power Board* en MediaWiki sagtewarepakette.

## Verwysings 
## Eksterne skakels 
* 
*
Bio-etanol

**Bio-etanol** is 'n tipe alkohol (of etanol) wat uitsluitlik uit biomassa soos suiker (suikerriet, suikerbeet), koring of mielies, of uit die biologies komposteerbare bestanddele van afval vervaardig word en as alternatief vir petrol in binnebrandenjins gebruik kan word.

Die term bio-etanol is 'n kofferwoord wat uit die samevoeging van *biogeen* en *etanol* gevorm is. Na etanol, wat uit plantafval, hout, strooi of hele plante vervaardig word, word ook as sellulose-etanol verwys. Etanol kan by oliederivate gemeng word om as etanol-brandstof vir otto-enjins te dien, maar ook as suiwer etanol (E100) of saam met ander alkohole soos metanol (metielalkohol) as biobrandstof gebruik word.

Ná die olieskok van die 1970's is biobrandstowwe as alternatief vir fossiele brandstowwe herontdek. Aangesien die verbranding van biobrandstof 'n skoner proses is as dié van fossiele energiebronne, het bio-etanol net soos bio-diesel 'n gewilde ekologiese produk geword wat daarnaas ook geskik was om die Europese Unie en die Verenigde State se groot graanoorskot van die hand te sit. In verband met die Kioto-protokol is hernieubare energiebronne grootskaals ingespan om die vrystelling van koolstofdioksied te verminder. 

Die ekologiese en ekonomiese aspekte van bioetanolproduksie is egter omstrede, onder meer omdat die grootskaalse vervaardiging van bio-etanol nadelige uitwerkings op die omgewing het en voedselpryse die hoogte laat inskiet. Ongeveer 182 kg koring word benodig om 70 liter ('n tenk vol) bio-etanol te vervaardig, terwyl een persoon vir ongeveer 145 dae van die koring sou kon leef. As 'n mens witbrode daarvan bak, sou hulle nie in 'n kar soos 'n Golf kon pas nie.

## Verwysings
Stutensee

**Stutensee** is 'n stad in noordelike Baden-Württemberg, Duitsland, naby Karlsruhe, en deel van die distrik Karlsruhe. Teen die einde van 2013 het dit 23&nbsp;646 inwoners gehad.

## Verwysings
Arkansas

**Arkansas** (Engels: *State of Arkansas*) is 'n deelstaat in die suidooste van die Verenigde State van Amerika met omtrent 2,9 miljoen inwoners. Sy hoofstad en grootste stad is Little Rock. Arkansas is die 25ste deelstaat wat tot die Unie toegelaat is. Dit word in die noorde deur Missouri, in die ooste deur Tennessee en Mississippi, in die suide deur Louisiana, en in die weste deur Oklahoma en Texas begrens. Arkansas se bynaam is *Die Natuurlike Staat* (Engels: "*The Natural State*").
[duimnael|links|Die *Memphis & Arkansas Bridge* oor die [Mississippirivier|Mississippi verbind West Memphis in Arkansas met Memphis in Tennessee as deel van *Interstate 55*]]
duimnael|links|Ouachita Mountains
duimnael|links|Ozark Mountains: Herfskleure in die Buffalo National River-vallei
[duimnael|links|Eureka Springs, 'n Victoriaanse ontspanningsoord in die beboste bergwêreld van die Ozark Mountains van Noordwes-Arkansas, is een van die deelstaat se argitektoniese juwele. Bekend as *The Magic City* en *Stairstep Town*, met kronkelende paaie wat bergop en bergaf lei, word die dorp deur die *National Trust for Historic Preservation* as een van ''America's Distinctive Destinations* gelys. Liefhebbers van [spookhotelle vind verblyf in die *Crescent Hotel* van 1886 - *America's Most Haunted Hotel*]]
duimnael|links|Little Rock - een van *Central Arkansas Transit Authority* se *River Rail Streetcars* op die hoek van President Clinton Avenue en Commerce Street
duimnael|links|*William J. Clinton Presidential Library*, Little Rock
[duimnael|links|Plegtige opening van die Presidensiële Biblioteek in 2004: Eregaste trotseer die reën en luister na die *Air Force Band''Van links: Barbara Bush, George H.W. Bush, Laura Bush, President George W. Bush, Bill Clinton, Chelsea Clinton, Hillary Clinton, Jimmy Carter en [Rosalynn Carter]]
duimnael|links|'n Kort tussenlanding van die befaamde Britse popkwartet *The Beatles* op Walnut Ridge se streekslughawe in 1964 - hulle was op pad na 'n ontspanningsverblyf op 'n plaas in Missouri - het spore gelaat. Vandag is daar naas 'n monument, wat ter ere van die *Fab Four* opgerig is, ook 'n plaza en 'n musiekfees
Die eerste Europese nedersetting in die huidige deelstaatgebied was die Franse handelspos *Poste de Arkansea* wat deur Henri de Tonti in 1686 teen die oewer van die Arkansas River se benedeloop gestig is. Hier het Franse en Spanjaarde handel gedryf met die plaaslike Quapaw-Indiane. As Arkansas Post was die nedersetting ook van strategiese belang vir die Amerikaners wat dit tot militêre buitepos uitgebou het. Gedurende die Amerikaanse Rewolusionêre Oorlog kon Amerikaanse magte hier in 1783 'n Britse aanval afweer. Gedurende die Amerikaanse Burgeroorlog het Uniemagte hier in 1863 'n militêre oorwinning oor Gekonfedereerde troepe behaal, maar sonder om hul militêre doelwit, die inname van Vicksburg, te bewerkstellig. Arkansas Post het as eerste territoriale hoofstad gedien.

## Eksterne skakels 
;Toerisme
----
* *Arkansas - The Natural State*
;Landbou
----
* *Farm Bureau Arkansas: Arkansas Agriculture*
;Kuns en ambagte
----
* *Arkansas Made*
Oklahoma

**Oklahoma** ( *State of Oklahoma*) is 'n deelstaat in die sentrale suide van die Verenigde State van Amerika met 'n bevolking van vier miljoen en 'n oppervlakte van 181&nbsp;196 vierkante kilometer. Die hoofstad en grootste stad is Oklahoma City. Oklahoma is die 46ste staat wat tot die Unie toegelaat is. Dit word in die noorde deur Colorado en Kansas, in die ooste deur Missouri en Arkansas, in die suide deur Texas, en in die weste deur Nieu-Meksiko begrens.

Oklahoma se bynaam is *The Sooner State*. Die woord Oklahoma kom van die Choctaw-woorde 'okla' en 'humma', wat "land van die rooiman" beteken.

## Bekende persoonlikhede wat in Oklahoma gebore is 
* Garth Brooks, countrysanger
* Blake Edwards, rolprentregisseur 
* James Garner, akteur
* Woody Guthrie, folksanger, liedjieskrywer
* Van Heflin, akteur
* Jennifer Jones, aktrise
* Phillip ”Dr Phil” McGraw, psigoloog en TV-persoonlikheid 
* Orville Moody, gholfspeler
* Patti Page, sangeres
* Brad Pitt, akteur
* Tony Randall, akteur
* Kahlén Rondot, model
* John Michael Talbot kitaarspeler en sanger
* Jim Thorpe, atleet
* Carrie Underwood, countrysangeres

## Eksterne skakels 
;Toerisme
----
* *Travel Oklahoma*
;Geskiedenis
----
* *Oklahoma Historical Society*
ISO 3166

Die ISO-standaard **ISO 3166** gee gestandardiseerde land- en gebiedskodes vir alle lande van die wêreld.

Die standaard bestaan uit drie dele:
* ISO 3166-1 gee driesyfer, drieletter en tweeletter landkodes aan alle lande.
* ISO 3166-2 gee kodes aan onderverdelings binne lande.
* ISO 3166-3 lê ongebruikte landkodes uit ISO 3166-1 vas (nadat landsgrense verander het, of lande opgebreek of saamgesmelt word)
ISO 3166-2

**ISO 3166-2** is die tweede gedeelte van die ISO 3166 standaard. Die standaard is daargestel om name aan gedeeltes van lande en afhankelike gebiede te gee. Die doel van die standaard is om 'n wêreldwye reeks afkortings vir plekke te skep vir die gebruik op onder andere verpakkings en skeepshouers. Dit kan gesien word as 'n soort wêreldwye poskode.

## Substandaarde 
* ISO 3166-2:BE (België)
* ISO 3166-2:DE (Duitsland)
* ISO 3166-2:IN (Indië)
* ISO 3166-2:NL (Nederland)
* ISO 3166-2:NO (Noorweë)
* ISO 3166-2:PE (Peru)
* ISO 3166-2:ZA (Suid-Afrika)

## Sien ook 
* ISO 3166
* ISO 3166-1
* ISO 3166-3
Lys van nedersettings in Kenia

Hier volg 'n **lys van stede in Kenia**:

## B 
*Baragoi
*Bungoma
*Busia

## D 
*Dadaab
*Diani Beach

## E 
*Eldoret
*Embu

## G 
*Garissa
*Gede

## H 
*Hola
*Homa Bay

## I 
*Isiolo

## K 
*Kajiado
*Kakamega
*Kakuma
*Kapenguria
*Kericho
*Kiambu
*Kilifi
*Kisii
*Kisumu
*Kitale

## L 
*Langata
*Lodwar
*Lokichoggio
*Loyangalani
*Lamu

## M 
*Machakos
*Malindi
*Mandera
*Maralal
*Marsabit
*Meru
*Mombasa
*Moyale
*Mumia's
*Muranga (vorige naam: Fort Hall)

## N 
*Nairobi
*Naivasha
*Nakuru
*Namanga
*Nanyuki
*Narok
*Naro Moru
*Nyahururu
*Nyeri

## R 
*Ruiru

## S 
*Shimoni

## T 
*Takaungu
*Thika

## V 
*Voi

## W 
*Wajir
*Watamu
*Webuye
*Wundanyi
Demografie van Kenia

Daar woon 34&nbsp;707&nbsp;8171 mense in **Kenia**, waarvan sowat 3 miljoen (10%) in die hoofstad Nairobi.

## Etniese groepe 
* Kikuyu (Agĩkũyũ) 20,78%
* Luhya 14,38%
* Luo 12,38%
* Kalenjin 11,46%
* Kamba 11,42%
* Kisii 6,15%
* Ameru (Meru) 5,07%
* Masai 1,76%
* Turkana 1,52%
* Embu 1,20%
* Somaliërs 0,99% (ook Ajuran en Ogaden)
* Taita 0,95%
* Swahili 0,60%
* Samburu 0,50%

Minder as 1% van die populasie is van Europa en Asië.

## Taal 
Meeste mense in Kenia kan Engels en Swahili praat.

## Religie 
78% is Christene, 10% is Moslem en die oorblywende 12% beoefen ander godsdienste.

## Sien ook 
* Blanke Keniane

## Eksterne skakels
Bujumbura

**Bujumbura** is die grootste stad van Burundi met 'n bevolking van 235&nbsp;440 in 1990 en 'n oppervlakte van 86,54&nbsp;km². Dit het tot op 24 Desember 2018 as hoofstad van Burundi gedien, maar dié funksie is nou aan die ou hoofstad van die voormalige Koninkryk Burundi, Gitega, teruggegee.

duimnael|links|300px|Reënerige dag in Bujumbura
## Verwysings 
## Eksterne skakels 
*
Kentucky

**Kentucky** (Engels: *Commonwealth of Kentucky*) is 'n deelstaat in die suide van die Verenigde State van Amerika met 'n bevolking van 4,3 miljoen. Die hoofstad is Frankfort en die grootste stad is Louisville. Kentucky is die 15de deelstaat wat tot die Unie toegelaat is. Dit word in die noorde deur Indiana en Ohio, in die ooste deur Wes-Virginië en Virginië, in die suide deur Tennessee, en in die weste deur Illinois en Missouri begrens. 

## Bekendheid 
Kentucky is bekend vir volbloedperde, perdewedrenne, diepgebraaide hoender, distilleerderye van Amerikaanse whiskey, en *blue grass*-musiek.

Kentucky se bynaam is *Bluegrass State*.

## Eksterne skakels 
;Toerisme
----
* *Kentucky Tourism*
;Geskiedenis
----
* *Kentucky Historical Society*
Wimpy

duimnael|regs|300px|Die *J. Wellington Wimpy* karakter uit die Popeye tekenfilm.

**Wimpy** is 'n restaurantgroep wat hoofsaaklik kitskos soos hamburgers, slaptjips en melkskommels verkoop.

## Geskiedenis 
Die Wimpy-handelsmerk is in die 1950's geskep in die Verenigde Koninkryk. Die naam is geïnspireer deur die J. Wellington Wimpy-karakter wat deur Elzie Crisler Segar geskep is en in die Popeye-tekenfilms verskyn het.

Wimpy se eerste restaurant in Suid-Afrika het in 1967 in Durban oopgemaak.

Op 27 Februarie 2007 het *Famous Brands* (wat die Wimpy-konsessieonderneming in Suid-Afrika besit) aangekondig dat hulle Wimpy VK gekoop het.

## Internasionale takke 
Wimpy het takke in die volgende lande:

, , , ,, , , ,, , , ,, , ,  en .

[duimnael|links|300px|'n Wimpy in [Koeweit]]

## Sien ook 
* Lys van vername restaurante in Suid-Afrika
Pous Victor III

**Victor III**  was die 158ste pous van die Rooms-Katolieke Kerk.

## Biografie 
**Pous Victor III** is gebore as **Victor Daufari** (ook **Desiderius van Monte Cassino**) ongeveer in 1027 in Benevento, Italië die seun van Landulf V van Benevento. Voor sy verkiesing was hy ab van die Monte Cassino klooster vanaf 1058 toe hy Pous Stefanus IX daar opgevolg het. In 1059 word hy kardinaal-priester van Sint Cecilia gewy deur Pous Nicolaas II. Hy laat die groot basiliek van Monte Cassino bou wat op 1 Oktober 1071 deur Pous Alexander II ingewy word. Reeds in 1059 oorreed hy Robert Guiscard en Richard van Capua om aan die pous onderhorig te word. Op 24 Mei 1086 volg hy Pous Gregorius VII op en regeer tot sy dood op 16 September 1087. Hy word opgevolg deur Pous Urbanus II. Die naam ‘Victor’ beteken 'oorwinnaar'.

## Pontifikaat 
**Pous Victor III** volg in die voetspore van sy voorganger Pous Gregorius VII. Weens sy swak gesondheid het hy as pous minder vermag as tydens sy voorafgaande loopbaan. Hy kon nie in Rome bly nie weens keiser Hendrik IV se ondersteuning van Teenpous Clemens III. Hy bly die meeste van die tyd van sy pontifikaat in Monte Cassino. Hy verbied leke-investituur en hef die ban teen keiser Hendrik IV nie op nie. Hy organiseer 'n veldtog teen die Sarasene in Noord-Afrika en verower El Mahadia in Oos-Tunisië op 5 Augustus 1087. Ook in Augustus 1087 hou hy 'n sinode in Benevento waar hy Hugo van Die, aartsbiskop van Lyon en ab Richard van Marseille as ketters veroordeel en Teenpous Clemens III ekskommunikeer.

## Verering 
Op 23 Julie 1887 word **Pous Victor III** salig verklaar deur Pous Leo XIII, sy feesdag is 16 September.

## Bibliografie 
* Duff, Eamon (2001). *Saints and Sinners: A History of the Popes*, Yale University Press. 
* Maxwell-Stuart, P. G. (2002). *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson. .

## Verwysings 
## Eksterne skakels 
* 
* 
* 
* 
* 

## Nota 
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.

## Opvolging 
|}
Gräddost

**Gräddost** (Sweeds, letterlik "roomkaas") is 'n Sweedse halfharde kaas wat van koeimelk vervaardig word. Gräddost het 'n milde, romerige en effens suur of soms ook neutagtige smaak. Die kaas word hoofsaaklik met 'n vetgehalte van 60% aangebied, maar daar is ook gekruide soorte en variante met 'n laer vetgehalte verkrygbaar.

## Geskiedenis 
duimnael|links|250px|Die Sweedse kaasvervaardiger *Boxholm Ost AB* se aanleg in Boxholm (Östergötlands län)
Die resep vir Gräddost is eers op 24 September 1952 deur Knut Hedqvist vir die Sweedse suiwelfabriek *Boxholm Mejeri AB* ontwikkel. Sy hoofdoel was om paraffien, wat vir 'n kunsmatige kaaskors benodig word, te bespaar en die kaas liewer in Cryovac-kleefplastiek te laat ryp word. Derhalwe word Gräddost nog steeds merendeels in ronde vorms met 'n gewig van een kilogram vervaardig wat ten minste vier weke lank in hul kleefplastiek ryp word. Daar is nogtans ook groter vorms beskikbaar.

Gräddost het uiteindelik in die 1970's sukses op die Sweedse mark behaal – 'n periode waartydens 'n groot aantal pizzeria's geopen is wat op soek na 'n Sweeds-vervaardigde, milde en maklik smeltbare kaas vir hul pizza's was en vir Gräddost gekies het. Gräddost het vinnig ook in Denemarke en Noorweë gewild geraak. Toe Noorse suiwelfabrieke begin het om self Gräddost te vervaardig, het hulle selfs die Sweedse spelling oorgeneem sodat die kaas in Swede se westelike buurland as *Norsk Gräddost* bemark word.

Gräddost verwys in Swede nie slegs na die oorspronklike soort kaas nie, maar het daarnaas 'n generiese term vir 'n groot aantal ander roomkaasspesialiteite met vergelykbare eienskappe geword.

## Verwysings 
## Bronne 
* *OstForum – Gräddost (in Sweeds)*
Pous Urbanus

**Pous Urbanus** kan verwys na 'n aantal pouse van die Rooms-Katolieke Kerk nl:

*Pous Urbanus I (222 – 230).
*Pous Urbanus II (1088 – 1099).
*Pous Urbanus III (1185 – 1187.
*Pous Urbanus IV (1261 – 1264).
*Pous Urbanus V (1362 – 1370).
*Pous Urbanus VI (1378 - 1389).
*Pous Urbanus VII (1590).
*Pous Urbanus VIII (1623 - 1644).
Diens

regs|duimnael|300px|Kleuterskole – is ondernemings in die dienstesektor van die ekonomie
'n **Diens**, in die ekonomiese sin, is die nie-materiële ekwivalent van goedere.  Diensverskaffing is 'n ekonomiese aktiwiteit wat nie lei tot eienaarskap nie.  Dit is 'n proses wat die skep van voordele in die hand werk deur veranderinge by 'n kliënt self, hul fisiese besittings of hul ontasbare bates teweeg bring.

Deur die een of ander mate van vaardigheid, kundigheid en ervaring te gebruik neem diensverskaffers deel aan die ekonomie sonder die beperkinge wat voorraad of roumateriale meebring.  Diensverskaffing word beskou as 'n tersiêre nywerheidsektor (Met mynbou, landbou en visserye en vervaardiging as primêre en sekondêre sektore).

## Sleutelkenmerke 
Dienste is ontasbaar en kan nie soos gewone goedere gestoor word nie.  Die voordele wat dienste meebring is dikwels moeilik om te begryp en daarom vereis dit gewoonlik bemarking wat daarop gemik is om 'n kreatiewe visuele beeld in die kliënt se verbeelding te vestig.  Uit die kliënt se oogpunt is dienste moeilik om te evalueer en te vergelyk voordat die diens gelewer word.  Dienste is verganklik, onverkoopte dienstyd is 'n verlore ekonomiese geleentheid.  As 'n geneeskundige slegs besprekings het vir twee ure in 'n dag kan hy nie later daardie ure werk nie en is die ekonomiese geleentheid daarmee heen.  Ander voorbeelde is vliegtuigsitplekke (wanneer die vliegtuig vertrek kan die leë sitplekke nie meer verkoop word nie) en teatersitplekke (kaartjieverkope eindig voor die vertoning).

Dienste is tipies nie homogeen nie en word aangepas na gelang van die kliënt.  Dienste kan ook nie maklik soos ander goedere in 'n massaproduksie-proses gelewer word nie.  Daarom is kwaliteitsversekering van dienste ook meer problematies.  Die insette en uitsette van dienste is gewoonlik hoogs veranderlik asook die verwantskappe tussen die prosesse wat dit moeilik maak om konsekwente kwaliteit te lewer.  Die arbeidsintensiewe aard van dienslewering noodsaak baie menslike aktiwiteit eerder as 'n presiese voorafbepaalde proses.  Menslike hulpbronnebestuur is 'n belangrike kwessie en is dikwels 'n bepalende faktor ten opsigte van sukses in die sektor.

## Verwysings 
* Pascal Petit (1987). "services," *The New Palgrave: A Dictionary of Economics*, v. 4, pp.  314-15.
Lys van Afrikaanse woorde in Engels opgeneem

**Afrikaanse woorde** is al in verskeie tale, onder andere Engels, opgeneem.

Britse Engels het primêr Afrikaanse woorde vanaf die Britse soldate opgeneem wat in die Boere oorloë geveg het. Verskeie ander Afrikaanse woorde is deur Engels-sprekende Suid-Afrikaners aangeleer omdat Afrikaans en Engels dikwels in parallel gebruik word.

## Internasionaal gebruik 
Die volgende Afrikaanse woorde word internasionaal gebruik:
* aardvark
* aardwolf
* afrikaans
* apartheid
* blesbuck (blesbok)
* bontebok
* boomslang
* duiker
* eland
* gemsbok
* klipspringer
* kudu (koedoe)
* kommando
* laer (soos 'n laer van ossewaens trek)
* meerkat
* rand
* spoor (soos in spoorsny)
* springbok
* steenbuck (steenbok)
* trek
* veld
* wildebees

Daar is ook verskeie Engelse woorde wat van Kaaps-Hollands ('n voorloper van Afrikaans) afkomstig is:

* hartebeest (moderne ekwivalent is hartebees)
* scoff (vanaf *schoff*, die woord word nie meer in moderne Afrikaans gebruik nie)
* veldt (moderne ekwivalent is veld)
* wildebeest (moderne ekwivalent is wildebees)

## Algemeen in Suid-Afrika 
Daar is 'n verskeidenheid Afrikaanse leenwoorde in Suid-Afrikaanse Engelse. Sommige van hulle sluit in:

* bakkie (pickup truck)
* beskuit
* boere (polisie)
* biltong
* boerewors
* boerie (boereworsrol)
* braai (verkorting van braaivleis)
* dorp
* klap
* kraal
* lekker
* mielie
* mielepap
* pap
* stoep
* voetstoots

Sekere van die woorde word net losweg met Suid-Afrikaanse Engels geassosieer en beide die Afrikaanse en Engelse woorde word saam in dieselfde gesprek gebruik. Ander woorde is diep ingewortel. Die beste voorbeeld hiervan is moontlik *voetstoots* (wat beteken: *net soos dit is*)  wat algemeen in Suid-Afrikaanse kontrakte en regsdokumente gebruik word.

## Verwysings
Tennessee

**Tennessee** (Engels: *State of Tennessee*; Cherokee: ᏔᎾᏏ *ta-na-si*) is 'n deelstaat in die suide van die Verenigde State van Amerika. Die hoofstad is Nashville en die grootste stad is Memphis. Die deelstaat het 'n bevolking van 6,3 miljoen. 

Tennessee word in die noorde deur Kentucky en Virginië, in die ooste deur Noord-Carolina, in die suide deur Georgia, Alabama, en Mississippi, en in die weste deur Missouri en Arkansas begrens. In die ooste lê die Appalache-bergreeks.

Tennessee se bynaam is *Volunteer State*. 

[duimnael|links|Die Amerikaanse Vloot se vlugdemonstrasie-eskader, die *Blue Angels*, betoon namens die Amerikaanse bevolking hul respek vir eerstehulpverleners en werkers in lewensnoodsaaklike sektore tydens die [Koronaviruspandemie van 2019-2020|Koronaviruspandemie deur op 14 Mei 2020 in formasie oor Nashville (foto) en Little Rock te vlieg]]

[duimnael|links|250px|[Great Smoky Mountains Nasionale Park]]

## Eksterne skakels 
;Toerisme
----
* *Tennessee Department of Tourism*
;Geskiedenis
----
* *Tennessee Historical Society*
;Inheemse prehistoriese beskawings
----
* *The University of Tennessee, Knoxville | McClung Museum of Natural History & Culture: Prehistoric American Indians in Tennessee*
Mokopane

**Potgietersrus** of **Mokopane** (voorheen Vredenburg, Pieter Potgietersrus en Potgietersrust ) is 'n dorp in die Limpopoprovinsie van Suid-Afrika. Die dorp is oorspronklik deur die Voortrekkers gestig en genoem na die Voortrekkerleier Piet Potgieter. Die naam is in 2003 na Mokopane verander, na die kaptein wat Piet Potgieter vermoor het. Dit is die tuiste van Noord-Ndebelesprekende stamme, asook Engels-, Afrikaans-, Noord-Sotho- en Tsonga-sprekendes.

Daar is vyf koninkryke in die omgewing: Kekana (Moshate), Langa (Mapela), Gegana (Mshade), Lebelo (Garasvlei) en Langa (Bakenburg). Die stad se naam sou eers na *Mngombane* verander word omdat dit die oorspronklike koning se naam was (en nie Mokopane nie).

## Toerisme 
Die stad is net twee uur se ry van Gauteng af en is dus die perfekte oornagplek vir reisigers op pad na Botswana, Zimbabwe en die Krugerwildtuin. Die gebied is tipies bosveld met baie akasiabome en aalwyne, wat in Junie en Julie op hulle mooiste is.

Die Makapansgat is sowat 25&nbsp;km noordoos van Mokopane.

## Ekonomie 
Mokopane is een van Suid-Afrika se rykste landbougebiede en produseer koring, tabak, katoen, vleis, mielies, grondbone en sitrusvrugte. Die Zebediela-sitruslandgoed, 55&nbsp;km na die suidooste, is een van die grootste sitrusplase in die Suidelike Halfrond.

Die gebied is ook ryk aan minerale, met die ontginning van platinum, diamante en graniet as hoofbedrywighede.

## Sien ook 
* Gereformeerde kerk Potgietersrus
* Gereformeerde kerk Potgietersrus-Wes
* Lys van dorpe in Suid-Afrika

## Verwysings 
## Eksterne skakels
Piet Potgieter

**Pieter Johannes (Piet) Potgieter** (24 Desember 1822–6 November 1854) was 'n Voortrekkerleier. Potgieter was die tweede seun en sesde kind van Andries Hendrik Potgieter. Hy is in 1852 (in opvolging van sy vader) as kommandant-generaal van die Zuid-Afrikaansche Republiek aangestel. Die dorp Potgietersrus (letterlik Potgieter se laaste rusplek) was vroeër na hom vernoem.

In 1854 is veldkornet Hermanus Potgieter, broer van Andries Hendrik Potgieter en oom van kommandant-generaal Piet Potgieter aangeval en vermoor nadat 'n poging om met die Ndebele hoofman, Kgosi Mokopane (Makapan), te onderhandel skeefgeloop het. Piet Potgieter was hewig ontsteld en het met 150 man na Mokopane se kraal opgetrek om Mokopane aan te val. Sy kommando is aangevul deur Marthinus Wessel Pretorius, die Engelse William Hartley en 'n ene dr. Wey van Smithfield, Vrystaat. Mokopane en sy mense is verdryf en het in die Mokopaangrotte gaan skuiling soek. Die boere het hulle van water en kos afgesny en enigiemand wat probeer uitkom het summier geskiet. 'n Skoot uit die grotte het egter vir Potgieter getref waar hy langs Paul Kruger gestaan het, en hy is op slag dood.

Mokopane het blykbaar ontsnap deur homself onder 'n os vas te bind en sy krygers te kry om al die vee uit die grot te dryf.

Potgieter is op sy plaas Middelfontein naby Nylstroom begrawe. Hy is op 30 Mei 1964 op Potgietersrus herbegrawe. Sy graf is in Ruiterweg op die munisipale gronde oorkant die poskantoor.

## Verwysings 
## Sien ook 
* Hoërskool Piet Potgieter, skool na hom vernoem.
Nebraska

**Nebraska** (Engels: *State of Nebraska*) is 'n deelstaat in die midweste van die Verenigde State van Amerika met 'n bevolking van rofweg 1,9 miljoen en met 'n oppervlakte van 200&nbsp;520 vierkante kilometer. Dit is een van die deelstate wat in die Groot Vlaktes lê en waar landbou 'n belangrike rol in die ekonomiese lewe speel.  

Nebraska word in die noorde deur Suid-Dakota, in die ooste deur Iowa en Missouri, in die suide deur Kansas en Colorado, en in die weste deur Wyoming begrens. Dit is die 37ste staat wat tot die Unie toegelaat is.  

Nebraska se bynaam is *Cornhuskers State*. Die woord *Nebraska* is uit die Chiwere-taal afkomstig en beteken 'vlak water'.
duimnael|links|Hengelsport op die North Platte River. Vier 19de eeuse pioniersroetes het by die rivier saamgeloop - die Oregon Trail, Mormon Trail, California Trail en die Pony Express Trail
[links|duimnael|Groot Vlaktes naby [Kearney, Nebraska]]
duimnael|links|Chimney Rock in Morrill County
duimnael|links|Nie net 'n trekpleister vir motordruïdes nie: Carhenge naby Alliance
duimnael|links|Pioniersstandbeeld in Omaha
duimnael|links|Front Street, Ogallala
duimnael|links|*The Little Church* in Keystone word deur Protestantse en Rooms-Katolieke gemeentes gedeel
[duimnael|links|Omaha se *Union Station*, 'n [Art Deco-treinstasie, huisves tans die *Durham Museum* wat in sy versamelings die geskiedenis van die Amerikaanse Weste behandel]]

## Eksterne skakels 
;Toerisme
----
* *Visit Nebraska*
;Geskiedenis
----
* *Nebraska State Historical Society Foundation*
* *History Nebraska*
;Ekonomie
----
* ''Nebraska Department of Economic Development: Nebraska's Opportunity Economy''